
   MUNICIPIUL BRAD	
           P R I M A R
     Nr. 95/11013/11.05.2023


R E F E R A T   D E   A P R O B A R E
privind aprobarea Documentației tehnico - economice faza Studiu de fezabilitate -Revizia 3 și a Indicatorilor tehnico – economici, actualizați, pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL
 BRAD, JUDEȚUL HUNEDOARA”


	Prin Hotărârea Consiliului Local nr. 108/2021 s-a aprobat  Documentația tehnico - economică faza Studiu de fezabilitate și Indicatorii tehnico - economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA”.
[bookmark: _Hlk118270610]Având în vedere creșterea considerabilă a prețului materialelor de construcție în perioada pandemiei Covid - 19, a fost necesară actualizarea indicatorilor tehnico-economici ai obiectivului de investiții și, implicit, analiza cost - beneficiu. Astfel, s-a elaborat Studiul de fezabilitate proiect nr. 1256/2021- Revizia 1 cu Indicatorii tehnico-economici actualizați, aprobați prin Hotărârea Consiliului Local nr. 193/2021.
[bookmark: _Hlk118272539]Pentru obținerea finanțării prin Programul Termoficare 2019-2027 a obiectivului de investiții este necesar a fi îndeplinite condițiile de conformitate și eligibilitate prevăzute în Ordinul nr. 3194/2019 pentru aprobarea Regulamentului privind implementarea Programului Termoficare.
[bookmark: _Hlk118355940]Astfel, autoritățile administrației publice locale anexează solicitării de finanțare o serie de documente printre care și avizul tehnic privind eficiența energetică a proiectului de investiții, emis de către Autoritatea Națională de Reglementare în Domeniul Energiei.
În urma analizării documentației transmise, Comisia de avizare tehnică a proiectelor finanțate prin Programul Termoficare din cadrul  Autorității Naționale De Reglementare În Domeniul Energiei, a solicitat  revizuirea fișei privind eficiența investiției și completarea Studiului de fezabilitate proiect nr. 1256/2021- Revizia 1 cu datele și informațiile din aceasta.
[bookmark: _Hlk118356050]Având în vedere rezultatul favorabil obținut de la această Comisie de avizare, Studiul de fezabilitate proiect nr. 1256/2021- Revizia 2 s-a aprobat prin Hotărârea Consiliului Local nr. 177/2022.
Datorită creșterii neprevizionate a prețului materialelor de construcție, a echipamentelor și utilajelor, a combustibilului și a manoperei în sectorul construcțiilor, a fost necesară actualizarea Devizului general a obiectivului de investiții și, implicit, analiza cost - beneficiu. 
Astfel, s-a elaborat Studiul de fezabilitate proiect nr. 1256/2021 - Revizia 3 cu indicatorii tehnico - economici actualizați.
Principalii indicatori tehnico - economici ai obiectivului de investiții sunt:
                   - valoare totală de 66.435.709,78 lei (cu TVA), respectiv 55.863.282,54 lei (fără TVA);
                   - C+M = 26.987.430,89 lei (cu TVA), respectiv 22.678.513,35 lei (fără TVA).

Capacități fizice:
[bookmark: _Hlk63364635]1. - construire centrală termică cu capacitatea termica totală de 17,445 MW (2 cazane cu arzătoare mixte pacură/gaz natural (2x5,815 MW), 1 cazan cu funcționare pe biomasă (1 x 5,815 MW ), 1 cazan cu ulei diatermic (1 x 0,750 MW), grup cogenerare QORC = 350 kWe (2 x 175 kWe) - inclusiv anexe, gospodărie de combustibili;
 2. - construire conductă de racord agent termic primar cu conducte preizolate Dn300/450mm (LCond~2x 0,65 km=l,3 km);
 3. - durata de realizare a investiției 36 luni, din care durata pentru execuția  lucrărilor obiectivului este de 30 luni.
	  În contextul celor de mai sus am inițiat prezentul  proiect de hotărâre prin care am propus aprobarea Documentației tehnico - economice faza Studiu de fezabilitate – Revizia 3 și a Indicatorilor tehnico – economici, actualizați, pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.



P R I M A R
Florin CAZACU


